Урбанизацин барам х1инца а к1езга бу, сов белхан ницкъ юьртахь шорта бу. XX б1аьшеран 90-г1а шерашкахь Цийн г1алийн бахархой процент шо-шере мелдолу айалора юккъера барам 0,91 % болуш. Хетарехь и барам XXI б1аьшо долалуш а буьсур бу. Къаьмнаш Цхьанакхетна Кхолламан (ООН) прогнозашца, Цийн г1алийн бахархой 2030 шарахь кхочур бу 884 млн. Вуьшта аьлчи, уьш 59,1 % пачхьалкхан бахархойх хира бу, оцу хенахь дуьненан юккъара бараме кхочур бу. Уггар а марзо йолу меттиг ю къилбан провинци Гуандун — 2010 шеран бахархой д1аязбаран терахьашца цигахь беха дукхаха болу гражданаш, т1еязбар ЦХР кхечу провинцешкахь долуш болу (21 млн стаг сов), цунна т1ехьайог1у Чжэцзян (12 млн стаг гергга), Шанхай (9 млн стаг гергга), Цзянсу (7 млн стаг сов), Пекин (7 млн стаг гергга), Фуцзянь (4 млн стаг сов), Тяньцзинь (3 млн стаг гергга))[87]. Российца доза долу Хэйлунцзян провинци кхечу регионашкарчу мигрантийн марзо к1езга йолуш ю (церан барам регионехь к1езга бу), цигара мелхо а д1аоьхуш бу бахархой[88].